Jegyzőkönyv

Készült: Délegyháza Község Önkormányzata Képviselő-testülete 2016. december 14. napján 16:10 órakor a Polgármesteri Hivatalban megtartott rendes nyílt ülésén.

|  |  |
| --- | --- |
| Jelen vannak a jelenléti ív szerint: | dr. Riebl Antal – polgármester  Szilveszter Lajos – alpolgármester  Darabos Zsuzsanna – képviselő |
|  | Görbe István – képviselő  Jakus Lászlóné - képviselő |
|  | Válóczi Tünde – képviselő |
|  | dr. Molnár Zsuzsanna – jegyző |
|  |  |
|  |  |

Hiányzik: Bednárik László – képviselő igazoltan távol

dr. Riebl Antal köszönti a megjelenteket, megnyitja az ülést, megállapítja, hogy a Képviselő-testület 6 fővel határozatképes, a jegyzőkönyv hitelesítésére felkéri Darabos Zsuzsanna és Görbe István képviselőket.

dr. Riebl Antal szavazásra teszi fel a javaslatot.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

236/2016.(XII.14.) számú képviselő-testületi határozat

Délegyháza Község Önkormányzat Képviselő-testülete a 10/2011.(II.16.) önkormányzati rendelet 24. § (3) bekezdése c) pontja alapján a jegyzőkönyv hitelesítésére Darabos Zsuzsanna és Görbe István képviselőket választja meg.

Határidő: azonnal

Felelős: Képviselő-testület

dr. Riebl Antal javasolja, hogy a Képviselő-testület a meghívóval egyezően tárgyalja a napirendi pontokat.

dr. Riebl Antal szavazásra teszi fel a napirendi pontot az alábbiak szerint: 1./Testépítő Sportegyesület bérleti szerződése bérleti díjának felülvizsgálata 2./Ingatlanügyek 3./ Beszámoló a Képviselő-testület munkájáról 4./ Képviselő-testület 2017. évi munkatervének elfogadása 5./ Beszámoló a Polgármesteri Hivatal munkájáról 6./ Beszámoló a jegyzői adóhatóság tevékenységéről 7./A köztisztviselők 2017. évi teljesítménykövetelményeinek alapját képező célok elfogadása 8./ 2017. évi igazgatási szünet elrendelése 9./ A Polgármesteri Hivatal alapító okiratának módosítása 10./ Behajtási rendelet felülvizsgálata 11./ A KLIK-kel kötendő megállapodás ügye 12./Egyéb településfejlesztési és településüzemeltetési ügyek.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

237/2016.(XII.14.) számú képviselő-testületi határozat

Délegyháza Község Önkormányzat Képviselő-testülete a rendes nyílt ülés napirendi pontjának megtárgyalását elfogadja az alábbiak szerint:

1./ Testépítő Sportegyesület bérleti szerződése bérleti díjának felülvizsgálata

2./ Ingatlanügyek

3./ Beszámoló a Képviselő-testület munkájáról

4./ Képviselő-testület 2017. évi munkatervének elfogadása

5./ Beszámoló a Polgármesteri Hivatal munkájáról

6./ Beszámoló a jegyzői adóhatóság tevékenységéről

7./ A köztisztviselők 2017. évi teljesítménykövetelményeinek alapját képező célok elfogadása

8./ 2017. évi igazgatási szünet elrendelése

9./ A Polgármesteri Hivatal alapító okiratának módosítása

10./ Behajtási rendelet felülvizsgálata

11./ A KLIK-kel kötendő megállapodás ügye

12./ Egyéb településfejlesztési és településüzemeltetési ügyek

Határidő: azonnal

Felelős: Képviselő-testület

dr. Riebl Antal beszámol a lejárt határidejű határozatok végrehajtásáról, miszerint a megítélt civil szervezeti támogatásokat kifizettük. A Polgármesteri Hivatal alapító okiratának módosítását benyújtottuk a MÁK felé bejegyzésre. A Délegyháza 986/41 hrsz-ú Bányász sori ingatlant megvásároltuk. A Pest Megyei Rendőr-főkapitánysággal aláírtuk a szerződést a KMB Iroda létesítéséről. A Pest Megyei Kormányhivataltól megkaptuk az engedélyt a családi napközi családi bölcsődévé alakítására az állami finanszírozási rendszerbe történő befogadás mellett.

1. Testépítő Sportegyesület bérleti szerződése bérleti díjának felülvizsgálata – előadó: dr. Riebl Antal

Válóczi Tünde ismerteti Délegyházi Testépítő Sportegyesülettel az évek során kötött bérleti szerződés lényegét, majd a Bizottságokkal egyetértésben javasolja a bérleti díj 115.000,- Ft-ra történő megemelését.

dr. Molnár Zsuzsanna elmondja, hogy a zajcsökkentő szőnyeg leterítésre került, melyet maga is megszemlélt. Azóta panasz nem érkezett, ami volt, az még előtte.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

238/2016.(XII.14.) számú képviselő-testületi határozat

Délegyháza Község Önkormányzatának Képviselő-testülete a Délegyházi Testépítő Sportegyesület és az Önkormányzat között a 2337 Délegyháza, Szabadság tér 9. szám alatti (73 hrsz-ú) nem lakás céljára szolgáló ingatlan kb. 100 m2 alapterületű helyiségének (edzőteremnek) a bérletére létrejött helyiségbérleti szerződésben meghatározott bérleti díjat 2017. évre 115.000,- Ft/év összegre kívánja módosítani.

Képviselő-testület felhatalmazza Polgármesterét a fentieknek megfelelő szerződés-módosítás aláírására.

Határidő: azonnal

Felelős: Polgármester, jegyző

2. Ingatlanügyek – előadó: dr. Riebl Antal

2.1. TULAJDONOSI HOZZÁJÁRULÁS KÉRÉSE ÉS VÉTELI AJÁNLAT A DÉLEGYHÁZA 059/7 HRSZ-Ú ÖNKORMÁNYZATI TULAJDONÚ INGATLANRA

Válóczi Tünde ismerteti Sződi Sándor kérelmét. Elmondja, kérelmező kezdeményezte már a Délegyháza 059/6 hrsz-ú, mind pedig a 057/19 hrsz-ú önkormányzati tulajdonú ingatlanok egy-egy részének megvásárlását korábban. Kérelmében a Délegyháza 059/6 hrsz-ú ingatlanból keletkező Délegyháza 059/7 hrsz-ú ingatlan tekintetében a vásárlási szándékát továbbra is fenntartja. Kéri továbbá a bezárt bányatelek részét képező önkormányzati ingatlanok tekintetében Önkormányzatunk tulajdonosi hozzájárulását, hogy a bányatelken keletkező vízfelület vízjogi engedélyét megkérhesse. Az értékesítés akadálya, hogy az ingatanok jelenleg kivett út megjelölésűek, azonban már közúti funkcióval nem rendelkeznek, a környező ingatlanok közterületről történő megközelítését nem gátolná az esetleges értékesítésük, melyhez előbb az ingatlanokat át kell a földhivatalnál minősítetni. A Bizottságok javasolják a három ingatlan vételárát – a csatolt kataszteri lapokon látható becsült értékükre tekintettel - mindösszesen bruttó 2 000 000 Ft-ban meghatározni.

dr. Riebl Antal szavazásra teszi fel az első határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

239/2016.(XII.14.) számú képviselő-testületi határozat

Délegyháza Község Önkormányzat Képviselő-testülete át kívánja minősíteni a tulajdonában lévő Délegyháza 059/7 hrsz-ú, 1375 m2 térmértékű kivett közút megjelölésű ingatlanát kivett kopárság megjelölésű területté. Délegyháza Község Önkormányzat Képviselő-testülete felhatalmazza dr. Riebl Antal polgármestert, hogy a hivatkozott átminősítési eljárás során Délegyháza Község Önkormányzat képviseletében az illetékes földhivatal előtt eljárjon, valamint hogy a szükséges intézkedéseket megtegye.

Az átminősítéssel kapcsolatos földhivatali eljárással járó mindennemű költséget Délegyháza Község Önkormányzat magára vállalja.

Határidő: azonnal

Felelős: polgármester, jegyző

dr. Riebl Antal szavazásra teszi fel a második határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

240/2016.(XII.14.) számú képviselő-testületi határozat

Délegyháza Község Önkormányzat Képviselő-testülete át kívánja minősíteni a tulajdonában lévő Délegyháza 059/8 hrsz-ú, 112 m2 térmértékű kivett közút megjelölésű ingatlanát kivett kopárság megjelölésű területté. Délegyháza Község Önkormányzat Képviselő-testülete felhatalmazza dr. Riebl Antal polgármestert, hogy a hivatkozott átminősítési eljárás során Délegyháza Község Önkormányzat képviseletében az illetékes földhivatal előtt eljárjon, valamint hogy a szükséges intézkedéseket megtegye.

Az átminősítéssel kapcsolatos földhivatali eljárással járó mindennemű költséget Délegyháza Község Önkormányzat magára vállalja.

Határidő: azonnal

Felelős: polgármester, jegyző

dr. Riebl Antal szavazásra teszi fel a harmadik határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

241/2016.(XII.14.) számú képviselő-testületi határozat

Délegyháza Község Önkormányzat Képviselő-testülete át kívánja minősíteni a tulajdonában lévő Délegyháza 057/29 hrsz-ú, 654 m2 térmértékű kivett saját használatú út megjelölésű ingatlanát kivett kopárság megjelölésű területté. Délegyháza Község Önkormányzat Képviselő-testülete felhatalmazza dr. Riebl Antal polgármestert, hogy a hivatkozott átminősítési eljárás során Délegyháza Község Önkormányzat képviseletében az illetékes földhivatal előtt eljárjon, valamint hogy a szükséges intézkedéseket megtegye.

Az átminősítéssel kapcsolatos földhivatali eljárással járó mindennemű költséget Délegyháza Község Önkormányzat magára vállalja.

Határidő: azonnal

Felelős: polgármester, jegyző

dr. Riebl Antal szavazásra teszi fel a negyedik határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

242/2016.(XII.14.) számú képviselő-testületi határozat

Délegyháza Község Önkormányzat Képviselő-testülete megtárgyalta Sződi Sándor (………………….. szám alatti lakos, továbbiakban: Kérelmező) vételi ajánlatát, s értékesíteni kívánja Kérelmező részére Délegyháza Község Önkormányzat tulajdonában lévő

- Délegyháza 059/7 hrsz-ú, 1375 m2 térmértékű,

- Délegyháza 059/8 hrsz-ú, 112 m2 térmértékű, valamint a

- Délegyháza 057/29 hrsz-ú, 654 m2 térmértékű

ingatlanát bruttó 2 millió Ft vételáron mely vételár-ajánlatot 2017. december 31. napjáig tart fenn. Délegyháza Község Önkormányzat Képviselő-testülete felhatalmazza dr. Riebl Antal polgármestert, hogy a jogügylethez szükséges adásvételi szerződést aláírja, valamint hogy a további szükséges intézkedéseket megtegye.

Délegyháza Község Önkormányzata kiköti, hogy az értékesítéssel járó mindennemű költség (adásvételi szerződés elkészítése, földhivatali eljárás) Kérelmezőt terheli.

Határidő: azonnal

Felelős: polgármester, jegyző

dr. Riebl Antal szavazásra teszi fel az ötödik határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

243/2016.(XII.14.) számú képviselő-testületi határozat

Délegyháza Község Önkormányzat Képviselő-testülete megtárgyalta Sződi Sándor (…………………... szám alatti lakos, továbbiakban: Kérelmező) kérelmét, s a kérelemben foglaltaknak megfelelően Délegyháza Község Önkormányzat, mint tulajdonos a tulajdonában lévő

- Délegyháza 059/7 hrsz-ú, 1375 m2 térmértékű, kivett közút megjelölésű,

-Délegyháza 059/8 hrsz-ú, 112 m2 térmértékű, kivett közút megjelölésű, valamint a

-Délegyháza 057/29 hrsz-ú, 654 m2 térmértékű, kivet saját használatú út megjelölésű

ingatlanok tekintetében hozzájárul, hogy Kérelmező a fenti ingatlanokat is magába foglaló bezárt bányatelek területén keletkezett tó vízjogi létesítési és üzemeltetési engedélyezési eljárását az illetékes hatóságnál lefolytassa. Délegyháza Község Önkormányzat Képviselő-testülete felhatalmazza dr. Riebl Antal polgármestert, hogy a jogügylethez esetlegesen szükséges további nyilatkozatokat aláírja és kiadja, valamint hogy a további szükséges intézkedéseket megtegye.

Délegyháza Község Önkormányzata kiköti, hogy Kérelmező által kezdeményezett hatósági eljárás során pénzügyi kötelezettséget nem vállal, az eljárással kapcsolatos mindennemű költség Kérelmezőt terheli.

Határidő: azonnal

Felelős: polgármester, jegyző

2.2. DÉLEGYHÁZA 0155/21 és 0155/22 hrsz-ú ingatlanok ÜGYE

dr. Riebl Antal elmondja, hogy Délegyháza Község Önkormányzat adásvételi szerződéssel vásárolta meg a Délegyháza 0155/21 ás 0155/22 hrsz-ú ingatlanokat településfejlesztési célból. A településtervező elkészítette az általa kivitelezhetőnek gondolt, javasolt beépítési, szabályozási tervet, melynek különböző alternatívái vannak.

Mielőtt azonban az övezeti tervet módosítanánk, célszerű az ingatlanok átminősítése, mert az ingatlan-nyilvántartásban megjelölt szántó művelési ág a természetben már nem helytálló, az ingatlanok inkább legelő jellegűek, s a más célú hasznosítást a földhivatalnál is át kell vezetni.

Válóczi Tünde elmondja, hogy a Bizottságok ülésükön megtárgyalták a két alternatívát, és a „B” verziót támogatják, valamint támogatják a terület átminősítését.

dr. Riebl Antal szavazásra teszi fel az átminősítésről szóló határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

244/2016.(XII.14.) számú képviselő-testületi határozat

Délegyháza Község Önkormányzat Képviselő-testülete át kívánja minősíteni a tulajdonában lévő

* **Délegyháza 0155/21 hrsz-ú, 3647 m2 térmértékű legelő, szántó megjelölésű és a**
* **Délegyháza 0155/22 hrsz-ú, 3 ha 3700 m2 térmértékű szántó megjelölésű**

ingatlanát legelő megjelölésű területekké, mely döntés meghozatalára az ingatlan más célú hasznosítása miatt van szükség. Délegyháza Község Önkormányzat Képviselő-testülete felhatalmazza dr. Riebl Antal polgármestert, hogy a hivatkozott átminősítési eljárás során Délegyháza Község Önkormányzat képviseletében az illetékes földhivatal előtt eljárjon, valamint hogy a szükséges intézkedéseket megtegye.

Határidő: azonnal

Felelős: polgármester, jegyző

dr. Riebl Antal szavazásra teszi fel a második határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (5 fő), 5 igen szavazattal, tartózkodás és nem szavazat nélkül az alábbi határozatot hozta:

245/2016.(XII.14.) számú képviselő-testületi határozat

Délegyháza Község Önkormányzat Képviselő-testülete módosítani kívánja a Délegyháza 0155/21 és 0155/22 hrsz-ú ingatlanok jelenlegi „Má-á” jelű övezeti besorolását a szerződő településtervező által javasolt „B” jelű tervtérképen ábrázolt lakóövezetre, mely előírásai alapján lehetőségi nyílik az adott ingatlanokon minél több, azonban nem élhetetlenül sűrűn telepített építési telek kialakítására.

Délegyháza Község Önkormányzat Képviselő-testülete felhatalmazza Dr. Riebl Antal Polgármestert, hogy a Délegyháza 0155/21 és 0155/22 hrsz-ú területekre vonatkozó településrendezési terv módosításával kapcsolatban eljárjon, és az erre vonatkozó tervezési szerződést aláírja, és a szükséges intézkedéseket megtegye.

Határidő: azonnal

Felelős: Polgármester

3. Beszámoló a Képviselő-testület munkájáról – előadó: dr. Riebl Antal

dr. Riebl Antal elmondja, hogy a Bizottságok támogatták az előterjesztés elfogadását, hiszen az maradéktalanul tartalmazza a Képviselő-testülete munkáját, valamint köszönetét fejezte ki a Képviselő-testületnek az egész évben tanúsított áldozatos munkáért, és azért, hogy az Önkormányzat érdekében vállalták a nem mindig népszerű döntések meghozatalát is.

dr. Riebl Antal szavazásra teszi fel a határozati javaslatot, miszerint Délegyháza Község Önkormányzatának Képviselő-testülete eldönti, hogy elfogadja a Képviselő-testület 2016. évben végzett munkájáról készült beszámolót.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

246/2016.(XII.14.) számú képviselő-testületi határozat

Délegyháza Község Önkormányzatának Képviselő-testülete eldönti, hogy elfogadja a Képviselő-testület 2016. évben végzett munkájáról készült beszámolót.

Határidő: azonnal

Felelős: Képviselő-testület

4. Képviselő-testület 2017. évi munkatervének elfogadása – előadó: dr. Riebl Antal és dr. Molnár Zsuzsanna

dr. Riebl Antal elmondja, hogy a munkaterv hasonló az előző évekhez, a szükséges aktualizálásokat tartalmazza. Javasolja még, hogy a májusi bejárás, illetve a testületi ülés két külön napon legyen, valamint, hogy nyáron ne tartsanak ülés, és ezen ülések pótlására szeptemberben kerüljön sor.

Válóczi Tünde ismerteti a Képviselő-testület 2017. évi munkatervét, melynek elfogadását a Bizottságok támogatnak.

dr. Riebl Antal szavazásra teszi fel a határozati javaslatot, miszerint Délegyháza Község Önkormányzatának Képviselő-testülete eldönti, hogy a Képviselő-testület 2017. évi munkatervét elfogadja.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

247/201.(XII.14.) számú képviselő-testületi határozat

Délegyháza Község Önkormányzatának Képviselő-testülete eldönti, hogy a Képviselő-testület 2017. évi munkatervét elfogadja.

Határidő: azonnal

Felelős: Képviselő-testület

5. Beszámoló a Polgármesteri Hivatal munkájáról – előadó: dr. Molnár Zsuzsanna

Válóczi Tünde elmondja, hogy a bizottságok ülésén részletesen tárgyalták a Hivatal éves beszámolóját. A Bizottságok köszönik a Hivatal munkáját, hiszen az ő támogatásuk nélkül a bizottságok sem tudnának eredményes munkát végezni.

dr. Molnár Zsuzsanna is köszöni a Hivatal, a Képviselő-testület és a Bizottságok munkáját, és segítségét.

dr. Riebl Antal szavazásra teszi fel a javaslatot, miszerint Délegyháza Község Önkormányzatának Képviselő-testülete eldönti, hogy elfogadja a Polgármesteri Hivatal 2016. évben végzett munkájáról készült beszámolót.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

248/2016.(XII.14.) számú képviselő-testületi határozat

Délegyháza Község Önkormányzatának Képviselő-testülete eldönti, hogy elfogadja a Polgármesteri Hivatal 2016. évben végzett munkájáról készült beszámolót.

Határidő: azonnal

Felelős: Képviselő-testület

6. Beszámoló a jegyzői adóhatóság tevékenységéről – előadó: dr. Molnár Zsuzsanna

Válóczi Tünde elmondja, hogy a pénzügyi beszámolók előre vetítették, hogy a jegyzői adóhatóság sikeresen teljesíti feladatait a telekadó kivételével, mely a peres ügyünk miatt van. A Bizottságok elfogadásra javasolják a beszámolót, valamint köszönik az adóhatóság munkáját.

dr. Riebl Antal szavazásra teszi fel a határozati javaslatot, miszerint Délegyháza Község Önkormányzatának Képviselő-testülete eldönti, hogy elfogadja a jegyzői adóhatóság 2016. évi tevékenységéről készült beszámolót.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

249/2016.(XII.14.) számú képviselő-testületi határozat

Délegyháza Község Önkormányzatának Képviselő-testülete eldönti, hogy elfogadja a jegyzői adóhatóság 2016. évi tevékenységéről készült beszámolót.

Határidő: azonnal

Felelős: Jegyző

7. A köztisztviselők 2017. évi teljesítménykövetelményeinek alapját képező célok elfogadása – előadó: dr. Molnár Zsuzsanna, dr. Riebl Antal

dr. Molnár Zsuzsanna elmondja, hogy a köztisztviselőkre vonatkozóan a szakmai munkát értékelni kell. Ezen értékelésnek az alapját a teljesítménykövetelmények képezik, melyek alapjául a Testületnek ki kell tűznie a 2017. évi megvalósítandó célokat.

dr. Riebl Antal elmondja, hogy álláspontja szerint a köztisztviselők dolgozzanak jól és emberségesen, de tudják, hogy teljesítménykövetelményt és értékelést kell készíteni munkájukról. A jegyző asszony elkészítette a munkaanyagot, melyet a bizottságok megtárgyaltak.

Válóczi Tünde elmondja, hogy a bizottságok ülésén tárgyalták a munkaanyagot és azt elfogadásra javasolják.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

250/2016.(XII.14.) számú képviselő-testületi határozat

Délegyháza Község Önkormányzat képviselő-testülete a Délegyházi Polgármesteri Hivatalban foglalkoztatott köztisztviselőkkel szemben a 2017. évre támasztandó teljesítménykövetelmények alapjául az alábbi célokat határozza meg:

1. A Polgármesteri Hivatal működése területén:

1.1. Hatékony, eredményes, gyors, jogszerű ügyintézés.

1.2. A hivatali ügyintézésben a szolgáltató jelleg érvényesítése, ügyfelek teljes körű, pontos tájékoztatása, a lehetőségekhez képest az eljárások egyszerűsítése.

1.3. A tevékenységre vonatkozó jogszabályok változásának fokozott figyelemmel kísérése.

1.4. Az önkormányzati rendeletek hatályosulásának figyelemmel kísérése, folyamatos vizsgálata, ennek alapján a szükséges rendelet-módosítások előkészítése, a rendeletek betartásának ellenőrzése.

1.5. A hivatali működés alapdokumentumainak folyamatos aktualizálása (SzMSz, alaptó okirat, munkaköri leírások, szabályzatok, stb.).

1.6. A Hivatal és az önkormányzati intézmények munkájának összehangolása.

1.7. Az önkormányzat és a Hivatal által vezetett különböző nyilvántartások pontos és naprakész vezetése, az ennek érdekében szükséges egyeztetések folyamatos végzése.

1.8. A szakmai követelményeknek és hagyományoknak megfelelő levelezési forma általános használata.

1.9. Az ASP rendszer többi szakrendszeréhez történő csatlakozás és a szükséges adatmigráció zökkenőmentes lebonyolítása, és az ASP rendszer teljes körű használatának elsajátítása.

2. Településfejlesztés és településüzemeltetés területén:

2.1. Értékesíthető területek felkutatása, ingatlanértékesítés élénkítése, ingatlan- és egyéb vagyon optimális, hatékony hasznosítása.

2.2. A településrendezési eszközök felülvizsgálatában történő hatékony közreműködés.

2.3. A település közterületi rendjének, tisztaságának, és rendeltetésszerű használatának folyamatos biztosítása, egységes településkép kialakítása.

2.4. Közfoglalkoztatás hatékony megvalósítása.

25. Új pályázati lehetőségek felkutatása és a megfelelő pályázatokon való részvétel.

3. Gazdálkodás területén:

3.1. Adóbevételek növelése az eddigi gyakorlatnak megfelelően: ennek érdekében az adóztatható ingatlanok további felkutatása, különös tekintettel az új adónemre (települési adó), a behajtás hatékonyságának további növelése, végrehajtási intézkedések foganatosítása, adóellenőrzések számának, és hatékonyságának növelése minden adónem tekintetében.

3.2. A továbbiakban is az önkormányzat ésszerű, költségtakarékos gazdálkodásának biztosítása, a működési kiadások csökkentése, ennek érdekében: Az önkormányzati intézmények és a főzőkonyha működésének, gazdálkodásának folyamatos figyelemmel kísérése, ellenőrzése. Az intézmények ösztönzése a költségkímélő, racionális gazdálkodásra, pályázatok készítésére és benyújtására, külső források felkutatására.

3.3. Intézményi bevételek beszedése, hátralékok csökkentése, behajtás hatékonyságának növelése.

3.4. Az éves költségvetés, zárszámadás, tájékoztatók határidőben történő, pontos, valóságot tükröző módon történő elkészítése, az előirányzatok, analitikák folyamatos, pontos vezetése.

3.5. A belső kontrollrendszer hatékony működtetése.

A Képviselő-testület felkéri a jegyzőt a Polgármesteri Hivatal köztisztviselői 2017. évi teljesítménykövetelményeinek meghatározására, valamint a polgármestert a jegyző 2016. évi teljesítménykövetelményeinek meghatározására – a fenti célok alapul vételével.

Határidő: 2017. január 31.

Felelős: jegyző, polgármester

8. 2017. évi igazgatási szünet elrendelése – előadó: dr. Molnár Zsuzsanna, dr. Riebl Antal

dr. Molnár Zsuzsanna ismerteti az előterjesztést.

dr. Riebl Antal szavazásra teszi fel a rendelet elfogadását, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (6 fő) 6 igen szavazattal, tartózkodás nélkül és nem szavazat nélkül az alábbi rendeletet alkotta:

Délegyháza Község Önkormányzata Képviselő-testületének

/2016. (…..) önkormányzati rendelete

a 2017. évi igazgatási szünet elrendeléséről

(a rendelet elfogadásra került 2016.XII.14-én, kihirdetve 20/2016.(XII.15.) számon 2016. XII. 15. napján)

9. A Polgármesteri Hivatal alapító okiratának módosítása – előadó: dr. Molnár Zsuzsanna, dr. Riebl Antal

dr. Molnár Zsuzsanna ismerteti az ügyet és elmondja, hogy a Magyar Államkincstárhoz benyújtották a Polgármesteri Hivatalalapító okiratának módosítását a törzskönyvi változásbejegyzés érdekében. A MÁK-tól hiánypótlási felhívást kaptunk, mely az alapító okirat érdemi részeit nem érinti, csak adminisztratív adatokra vonatkozik. Kérjük a felhívásnak megfelelően módosított alapító okirat és módosító okirat jóváhagyását.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

251/2016.(XII.14.) számú képviselő-testületi határozat

Délegyháza Község Önkormányzat Képviselő-testülete a Délegyházi Polgármesteri Hivatal alapító okiratát 2017. január 1-jei hatállyal módosítja, és az alapító okiratának módosítására az alábbi döntést hozta:

1. Délegyháza Község Önkormányzat Képviselő-testülete a Délegyházi Polgármesteri Hivatal alapító okiratának módosítását a határozat 1. mellékletét képező Módosító Okirat szerinti szövegezéssel jóváhagyja.

2. A Képviselő-testület a Délegyházi Polgármesteri Hivatal – jelen határozat 1. pontjával módosított – egységes szerkezetbe foglalt alapító okiratát a határozat 2. melléklete szerinti szövegezéssel jóváhagyja.

3. A Képviselő-testület felkéri a polgármestert, hogy a Magyar Államkincstár területileg illetékes szervénél a módosításnak a törzskönyvi nyilvántartáson történő átvezetéséről gondoskodjon.

Határidő: azonnal

Felelős: polgármester, jegyző

10. Behajtási rendelet felülvizsgálata – előadó: dr. Riebl Antal

Szilveszter Lajos elmondja, hogy az utóbbi időben jelentős problémát okoznak a községen átjáró, a megengedettnél jóval nagyobb terheléssel közlekedő teherautók. A probléma orvoslására felülvizsgálták a behajtási rendeletet, és kérik annak elfogadását. Valamint felvetette, hogy találjanak megfelelő terelő útvonalat a Gallai utat használó nehéz járművek számára.

Válóczi Tünde elmondja, hogy a Bizottságok támogatják a rendelet módosítását, hiszen így a behajtási engedély befizetéséből eredő bevételt a többletterhelésből eredő úthibák kijavítására tudjuk fordítani. Jó, hogy a díj alóli mentességet is további feltételhez köti, és hogy a szankció bevezetésére féléves türelmi időt biztosít, így június 30-ig minden érintettnek lehetősége lesz az engedélyt pótolni.

dr. Riebl Antal szavazásra teszi fel a rendelet elfogadását, az előterjesztéssel egyezően, mely a jegyzőkönyv mellékletét képezi.

Képviselő-testület szavazott: (6 fő) 6 igen szavazattal, tartózkodás nélkül és nem szavazat nélkül az alábbi rendeletet alkotta:

Délegyháza Község Önkormányzatának

……../2016. (………..) számú rendelete

a járművek közlekedésének önkormányzati tulajdonú utakon történő súlykorlátozásáról, a behajtási engedélyek kiadásának és felhasználásának rendjéről szóló 23/2009.(VIII.19.) önkormányzati rendelet módosításáról

(a rendelet elfogadásra került 2016.XII.14-én, kihirdetve 21/2016.(XII.15.) számon 2016. XII. 15. napján)

11. A KLIK-kel kötendő megállapodás ügye – előadó: dr. Riebl Antal

dr. Riebl Antal elmondja, hogy a szerződés jórészt két egyenrangú fél szándékát tükrözi, és álláspontja szerint itt inkább a vagyontárgyak rekvirálásról, és az önkormányzatiság meggyalázásáról van szó.

Válóczi Tünde elmondja, hogy a Pénzügyi Bizottság szerint ez a szerződés diktátum, de álláspontjuk szerint meg kell kötni, ezért elfogadásra javasolják.

Jakus Lászlóné elmondja, hogy az Oktatási Bizottság az előterjesztést nem támogatta, és nem fogadta el az előterjesztést. Felháborító a tény, és a jövőkép teljesen rossz.

dr. Riebl Antal szavazásra teszi fel az előterjesztésben szereplő határozati javaslatot, és a szavazást követően megállapítja, hogy a Képviselő-testület 3 igen, és 3 nem szavazattal elutasítja a megállapodást.

Képviselő-testület szavazott: (6 fő), 3 igen szavazattal, 3 nem szavazattal, tartózkodás nélkül az alábbi határozatot hozta:

252/2016.(XII.14.) számú képviselő-testületi határozat

Délegyháza Község Önkormányzat Képviselő-testülete a köznevelési intézmény állami működtetésbe vételével összefüggő, a feladatellátáshoz kapcsolódó vagyon, jogok és kötelezettségek átadás-átvételéről szóló megállapodást, valamint az ingó és ingatlan vagyon átadásáról szóló vagyonkezelési szerződést nem fogadja el.

Határidő: azonnal.

Felelős: polgármeste

12. Egyéb településfejlesztési és településüzemeltetési ügyek – előadó: dr. Riebl Antal

12.1. Dunavarsányi Római Katolikus Egyházközség Dunavarsányi Plébánia Hivatal Délegyházi Filiája támogatási kérelme

dr. Riebl Antal elmondja, hogy a Római Katolikus Egyházközség támogatási kérelemmel élt, melyben a templom szentélyének korszerűsítéséhez, a szoborszerű oltárkép elkészítéséhez kérnek támogatást. Javasolja 300.000,- Ft odaítélést a civil szervezeti támogatások és az általános tartalék előirányzat terhére, valamint a kivitelezés jövő év elejére történő áthúzódására való tekintettel az elszámolási határidőt 2017. június 30-ig megállapítani.

Szilveszter Lajos és Görbe István javasolják, hogy a támogatás összege 500.000.- forint legyen.

dr. Riebl Antal szavazásra teszi fel a határozati javaslatot, az előterjesztésben foglaltakkal egyezően, kiegészítve a képviselők javaslatával, mely a jegyzőkönyv mellékletét képezi.

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

253/2016.(XII.14.) számú képviselő-testületi határozat

Délegyháza Község Önkormányzat Képviselő-testülete elhatározza, hogy a Dunavarsányi Római Katolikus Egyházközség Dunavarsányi Plébánia Hivatal Délegyházi Filiáját 500.000.- Ft összeggel támogatja a civil szervezeti támogatások és az általános tartalék terhére a Magyarok Nagyasszonya Templom szentélye korszerűsítése, a szoborszerű oltárkép elkészítése költségeinek támogatása érdekében. A Képviselő-testület továbbá tudomásul veszi és jóváhagyja, hogy az a Dunavarsányi Római Katolikus Egyházközség Dunavarsányi Plébánia Hivatal Délegyházi Filiája a jelen határozattal megítélt támogatást részben vagy egészben 2017-ben használja fel, 2017. június 30-i elszámolási határidővel.

Felelős: Polgármester, Jegyző

Határidő: azonnal

Lugosi Istvánné jelzi, hogy az üdülőterületen a Határ út minősége nagyon megromlott, hatalmas kátyúk vannak.

dr. Riebl Antal ígéretet tesz arra, hogy jelzi a problémát Dunavarsány Önkormányzatának.

dr. Riebl Antal megköszöni a közösen végzett munkát és bezárja az ülést.

k.m.f.

|  |  |
| --- | --- |
| dr. Riebl Antal  polgármester  Darabos Zsuzsanna | dr. Molnár Zsuzsanna  jegyző  Görbe István |
| hitelesítő képviselő | hitelesítő képviselő |
|  |  |